28.11.79 De Europæiske Fællesskabers Tidende Nr. C 297/13 
Udtalelse om forslag til Rådets forordning (EØF) om indførelse af en støtteordning for 
afsætning af auberginer fra De franske Antiller 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 249 af 3. oktober 1979, side 6. 
A. UDTALELSENS JURIDISKE GRUNDLAG 
Rådet besluttede den 16. august 1979 i medfør af artikel 198 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 171. plenarforsamling, afholdt i 
Bruxelles den 26. og 27. september 1979, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR VEDTAGET FØLGENDE UDTALELSE: 
under henvisning til traktaten om oprettelse af Det 
europæiske økonomiske Fællesskab, særlig artikel 
198, 
under henvisning til anmodning af 16. august 1979, 
fra Rådet for De europæiske Fællesskaber, om Udval­
gets udtalelse, 
under henvisning til artikel 46 og 18 i sin forretnings­
orden, 
under henvisning til mundtlig beretning aflagt af 
hovedordføreren, hr. Clavel, og 
under henvisning til forhandlingerne på den 171. 
plenarforsamling den 26. og 27. september 1979, 
mødet den 26. september 1979 — 
med stort flertal, idet 12 stemte imod og 6 undlod at 
stemme, Udvalget anerkender hensigtsmæssigheden af Martini­
ques og Guadeloupes differentiering af landbrugspro­
duktionen, navnlig for så vidt angår en auberginepro­
duktion beregnet for EF's europæiske marked uden 
for sæsonen, hvorfor det godkender Kommissionens 
forslag. Da man også i visse af EF's middelhavsom­
råder er i færd med at udvikle en drivhusproduktion 
af auberginer uden for sæsonen, anmoder Udvalget 
Kommissionen om at undersøge, hvorvidt der i forbin­
delse med produktionsstøtten til De franske Antiller 
vil opstå vanskeligheder for EF's middelhavsproduk-
tion. 
Det ser endvidere gerne, at Rådet snarest træffer en 
række samlede foranstaltninger med henblik på at 
kompensere for de problemer af permanent karakter, 
som er forbundet med disse departementers fjerne 
beliggenhed og klimatiske forhold, og endvidere 
vedtager at yde en støtte, som kan hjælpe disse 
igennem de alvorlige økonomiske og sociale vanskelig­
heder som følge af de nylige cyklonødelæggelser. 
Udfærdiget i Bruxelles, den 26. september 1979. 
Raffaele VANNI 
Formand for 
Det økonomiske og sociale Udvalg 
Nr. C 297/14 De Europæiske Fællesskabers Tidende 28.11.79 
BILAG 
til Det økonomiske og sociale Udvalgs udtalelse 
FORKASTEDE ÆNDRINGSFORSLAG 
Følgende ændringsforslag, som var indgivet i overensstemmelse med forretningsordenens bestem­
melser herom, forkastedes under forhandlingerne: 
1. I 1. afsnit, slutningen er sætningen (»hvorfor det godkender Kommissionens forslag«) erstattes af 
følgende: 
»Forordningsforslaget må dog påny gennemarbejdes med henblik på at undersøge, om det 
virkelig drejer sig om et EF-problem, og hvilke konsekvenser det kan få i forbindelse med den 
forestående udvidelse.« 
2. Afsnit 2 udgår. 
Begrundelse 
1. Ad 1.) Auberginer er ikke omfattet af den fælles markedsordning for frugt og grønsager, og 
ordninger for auberginer bør derfor gennemarbejdes særdeles omhyggeligt. I begrundelsen til forord­
ningsforslaget nævnes bortset fra de interne franske problemer og sendingerne fra Antillerne til 
moderlandet intet om det fælles marked for auberginer. Herved understreges, at det ganske åben­
bart drejer sig om et regionalpolitisk og ikke om et EF-problem. 
2. Ad 2.) Såfremt det skulle være nødvendigt, at Fællesskabet fremmer aubergineproduktionen, 
burde Udvalget ikke — uopfordret — kæde dette sammen med en udligning som følge af forhold, 
der skyldes Antillernes geografiske beliggenhed, som er et generelt problem, og navnlig ikke med 
hjælpeforanstaltninger som følge af den senere tids cykloner. Det er problemer af en helt anden art. 
Generelt burde Udvalget modsætte sig at behandle en sådan sag efter hasteproceduren. Kommis­
sionsforslaget er dateret den 2. juli 1979, Rådet bad ØSU om en udtalelse den 20. august 1979, 
medlemmerne modtog materialet den 17. september 1979, forslaget til udtalelse, udarbejdet af 
hovedordføreren Clavel, ankom den 20. september 1979, og Udvalget skal afgive sin udtalelse 
allerede den 25. september 1979. Af papirerne fremgår det ikke, at sagen haster så meget. 
Resultat af afstemningen: 
19 stemte for, 23 stemte imod, og 11 undlod at stemme. 
Udtalelse om Kommissionens forslag vedrørende »De europæiske Fællesskabers arrange­
ment med generelle toldpræferencer for 1980« 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 234 af 17. september 1979. 
A. UDTALELSENS JURIDISKE GRUNDLAG 
Rådet besluttede den 31. juli 1979 i medfør af artikel 198 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om 
det nævnte emne.